Міхаіл Аляксеевіч Безбародаў

Міхаіл Аляксеевіч Безбародаў (, г. Пецярбург — ) — беларускі савецкі вучоны ў галіне фізічнай хіміі і тэхналогіі шкла і сілікатаў. Акадэмік АН БССР (1950, член-карэспандэнт з 1947), доктар тэхнічных навук (1938), прафесар (1934).

 Біяграфія 

Скончыў Петраградскі тэхналагічны інстытут у 1923. У 1935-41 і 1945-61 прафесар, загадчык кафедры шкла і сілікатаў БПІ, у 1950-60 загадчык лабараторыі фізікахімію і тэхналогіі сілікатаў Інстытута агульнай і неарганічнай хіміі АН БССР.

 Навуковая дзейнасць 

Навуковыя працы па сінтэзу неарганічнага шкла, інтэнсіфікацыі працэсаў шклоўтварэння, вывучэнню залежнасці уласцівасцяў шклопадобных сістэм ад іх хімічнага складу і будовы. Распрацаваў метад датыроўкі і вызначэння лакальнай прыналежнасці старажытнага і сярэднявечнага шкла на падставе яго хімічнага тып.

 Навуковыя працы 

Аўтар больш за 370 навуковых прац, у тым ліку 20 манаграфійАкадэмік БЕЗБАРОДАЎ Міхаіл Аляксеевіч .

 Очерки по истории русского стеклоделия. М.: Промстройиздат, 1952.
 Камни и свили в стекле. 3 изд. М.: Промстройиздат, 1953.
 Синтез и строение силикатных стекол. Мн.: Наука и техника, 1968.
 Химическая устойчивость силикатных стекол. Мн.: Наука и техника, 1972.
 Вязкость силикатных стекол. Мн.: Наука и техника, 1975.
 Стеклокристаллические материалы. Мн.: Наука и техника, 1982.

 Узнагароды 

Дзяржаўная прэмія СССР 1951 за манаграфіі «М. В. Ламаносаў і яго праца па хіміі і тэхналогіі сілікатаў» (М.; Л., 1948) і «Дзмітрый Іванавіч Вінаградаў — стваральнік рускага фарфору» (М.; Л., 1950).

Узнагароджаны ордэнамі «Знак Пашаны» (1945, 1948), медалямі.

 Літаратура 

 Михаил Алексеевич Безбородов (К 100-летию со дня рождения) // Весці НАН Беларусі. Сер. хім. навук. 1999, № 1.

 Спасылкі 
 Міхаіл Аляксеевіч Безбародаў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Хімікі Беларусі
Катэгорыя:Фізікі Беларусі
Катэгорыя:Акадэмікі Нацыянальнай акадэміі навук Беларусі